ddrg/super_eurlex huggingface dataset:
(2)

Cilji pobude, ki so jih izrazili organizatorji, so: „tobačna pandemija je glavni preprečljivi vzrok smrti. Ogorki na plažah povzročajo okoljsko škodo za oceane in prostoživeče živali v njih, v gozdovih povzročajo požare ter onesnažujejo tla in vodo. Da bi nove generacije rešili pred zasvojenostjo s tobakom, je treba poleg odločnega ukrepanja proti nevarnostim za okolje, ki jih povzročajo cigaretni ogorki, in boja proti kajenju: (1) spodbujati prvo evropsko generacijo brez tobaka do leta 2028 in odpraviti prodajo tobačnih in nikotinskih izdelkov državljanom, rojenim od leta 2010; (2) ustvariti evropsko mrežo plaž in rečnih nabrežij brez tobaka in ogorkov, da bodo ti prostori bolj zdravi in okoljsko trajnostni; (3) vzpostaviti evropsko mrežo nacionalnih parkov brez tobaka in ogorkov, da bodo ti parki bolj zdravi ter da bi se zmanjšali kontaminacija in nevarnost požarov; (4) razširiti prostore na prostem, kjer ne bo kajenja in vejpanja, zlasti tiste, ki ga obiskujejo mladoletniki (parki, bazeni, športni dogodki in centri, prireditve in terase restavracij); (5) odpraviti oglaševanje tobaka in njegovo prisotnost v avdiovizualnih produkcijah, družbenih medijih, zlasti s posebnim obravnavanjem prikritega oglaševanja prek vplivnežev in promocijskega prikazovanja izdelkov; (6) financirati raziskovalne in razvojne projekte v zvezi z boleznimi, ki jih povzroča uporaba tobaka, da bi izboljšali njihovo prognozo in bi postale ozdravljive.“
(2)

V skladu s členom XII Sporazuma je Sporazum začel veljati na dan, ko sta se pogodbenici med seboj pisno obvestili o tem, da so dokončani vsi notranji postopki, potrebni za začetek veljavnosti Sporazuma, in sicer 7. avgusta 2007. Sporazum je na začetku veljal za dobo pet let, veljavnost pa se lahko sporazumno podaljša po vrednotenju v predzadnjem letu vsakega sledečega podaljšanega obdobja.
SKLEP SVETA (EU) 2022/1259

z dne 18. julija 2022

o imenovanju člana Evropskega ekonomsko-socialnega odbora na predlog Velikega vojvodstva Luksemburg

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 302 Pogodbe,

ob upoštevanju Sklepa Sveta (EU) 2019/853 z dne 21. maja 2019 o določitvi sestave Evropskega ekonomsko-socialnega odbora (1),

ob upoštevanju predloga luksemburške vlade,

po posvetovanju z Evropsko komisijo,

ob upoštevanju naslednjega:

(1) Na podlagi člena 300(2) Pogodbe Ekonomsko-socialni odbor sestavljajo predstavniki organizacij delodajalcev, delojemalcev in drugi predstavniki civilne družbe, predvsem s socialno-ekonomskega, civilnega, poklicnega in kulturnega področja.

(2) Svet je 2. oktobra 2020 sprejel Sklep (EU) 2020/1392 (2) o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025.

(3) Zaradi odstopa Claudine OTTO se je sprostilo mesto člana Evropskega ekonomsko-socialnega odbora.

(4) Luksemburška vlada je za članico Evropskega ekonomsko-socialnega odbora za preostanek mandata, ki se izteče 20. septembra 2025, predlagala Christel CHATELAIN, Directrice des Affaires Économiques – Chambre de Commerce du Grand-Duché de Luxembourg (direktorica za ekonomske zadeve pri Gospodarski zbornici Velikega vojvodstva Luksemburg) –

SPREJEL NASLEDNJI SKLEP:

Člen 1 Za preostanek mandata, ki se izteče 20. septembra 2025, se za članico Evropskega ekonomsko-socialnega odbora imenuje Christel CHATELAIN, Directrice des Affaires Économiques – Chambre de Commerce du Grand-Duché de Luxembourg (direktorica za ekonomske zadeve pri Gospodarski zbornici Velikega vojvodstva Luksemburg).

Člen 2 Ta sklep začne veljati na dan sprejetja.

V Bruslju, 18. julija 2022 Za Svet predsednik Z. NEKULA

(1) UL L 139, 27.5.2019, str. 15.

(2) Sklep Sveta (EU) 2020/1392 z dne 2. oktobra 2020 o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025 ter razveljavitvi in nadomestitvi Sklepa Sveta o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025, sprejetega 18. septembra 2020 (UL L 322, 5.10.2020, str. 1).
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju, in ki so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju v zvezi s COVID-19, ki jih Republika Madagaskar izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju v zvezi s COVID-19, ki jih Republika Madagaskar pod pogoji iz navedene uredbe izda državljanom tretjih držav, ki se zakonito nahajajo ali prebivajo na ozemlju držav članic.
2.

Naprava je vrsta opreme, imenovane „Fat-O-Meater“, in je opremljena s sondo premera 6 mm, ki vsebuje fotodetektor (Siemens SFH 960 – BP 103 ali podoben) in ima obratovalno globino do 125 mm. Vsa pravno pomembna evidenca in analize podatkov so vsebovane v pištoli FOM II.
(3)

Uredba (EU) 2018/858 Evropskega parlamenta in Sveta (3) določa upravne določbe in tehnične zahteve za homologacijo in dajanje na trg vseh novih vozil, sistemov, sestavnih delov in samostojnih tehničnih enot. S to uredbo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958 (v nadaljnjem besedilu: pravilniki ZN), in sicer kot zahteve za homologacijo ali kot alternativa zakonodaji Unije.
(7)

Sporazum je skladen s členom 16(2) Uredbe (EU) 2021/695, ki določa, da je pridružitev tretjih držav programu Obzorje Evropa na podlagi člena 16(1), točka (d), navedene uredbe v skladu s pogoji iz sporazuma, ki ureja sodelovanje take države ali ozemlja v katerem koli programu Unije pod pogojem, da se s sporazumom: zagotavlja pravično ravnotežje glede prispevkov in koristi tretje države, ki sodeluje v programih Unije, določa pogoje za sodelovanje v programih Unije, vključno z izračunom finančnih prispevkov za posamezne programe, in administrativne stroške programov, da se na tretjo državo ne prenaša nobenega pooblastila za odločanje v zvezi s programom Unije ter jamči pravice Unije, da zagotavlja dobro finančno poslovodenje in ščiti svoje finančne interese.
(2)

Uredba (ES) št. 1922/2006 nadalje določa, da se člani in namestniki članov upravnega odbora imenujejo tako, da se zagotovi najvišje standarde usposobljenosti ter široko ustrezno in transdisciplinarno strokovno znanje na področju enakosti spolov, in da se prizadeva doseči uravnoteženo zastopanost moških in žensk v upravnem odboru.
(10)

Osnutki ciljev uspešnosti na ključnem področju uspešnosti glede varnosti, ki jih je predlagala Italija glede učinkovitosti upravljanja varnosti, razčlenjeni po ciljih upravljanja varnosti in izraženi kot raven izvajanja, so: Italija Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D Zadevni izvajalec navigacijskih služb zračnega prometa Cilj upravljanja varnosti 2021 2022 2023 2024 ENAV Varnostna politika in cilji C C C C Obvladovanje varnostnega tveganja C C D D Zagotavljanje varnosti C C C C Spodbujanje varnosti C C C C Kultura varnosti C C C C
SKLEP SVETA (EU) 2022/783

z dne 16. maja 2022

o imenovanju člana Evropskega ekonomsko-socialnega odbora na predlog Kraljevine Španije

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 302 Pogodbe,

ob upoštevanju Sklepa Sveta (EU) 2019/853 z dne 21. maja 2019 o določitvi sestave Evropskega ekonomsko-socialnega odbora (1),

ob upoštevanju predloga španske vlade,

po posvetovanju z Evropsko komisijo,

ob upoštevanju naslednjega:

(1) Na podlagi člena 300(2) Pogodbe Ekonomsko-socialni odbor sestavljajo predstavniki organizacij delodajalcev, delojemalcev in drugi predstavniki civilne družbe, predvsem s socialno-ekonomskega, civilnega, poklicnega in kulturnega področja.

(2) Svet je 2. oktobra 2020 sprejel Sklep (EU) 2020/1392 (2) o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025.

(3) Zaradi odstopa Andonija GARCÍE ARRIOLE se je sprostilo mesto člana Evropskega ekonomsko-socialnega odbora.

(4) Španska vlada je za člana Evropskega ekonomsko-socialnega odbora za preostanek mandata, ki se izteče 20. septembra 2025, predlagala Jaumeja BERNISA CASTELLSA, Miembro de la Comisión Ejecutiva Nacional de COAG (Coordinadora de Organizaciones de Agricultores y Ganaderos) (član nacionalne izvršne komisije usklajevalnega organa kmetov in živinorejcev) –

SPREJEL NASLEDNJI SKLEP:

Člen 1 Jaume BERNIS CASTELLS, Miembro de la Comisión Ejecutiva Nacional de COAG (Coordinadora de Organizaciones de Agricultores y Ganaderos) (član nacionalne izvršne komisije usklajevalnega organa kmetov in živinorejcev) se za preostanek mandata, ki se izteče 20. septembra 2025, imenuje za člana Evropskega ekonomsko-socialnega odbora.

Člen 2 Ta sklep začne veljati na dan sprejetja.

V Bruslju, 16. maja 2022 Za Svet predsednik J. BORRELL FONTELLES

(1) UL L 139, 27.5.2019, str. 15.

(2) Sklep Sveta (EU) 2020/1392 z dne 2. oktobra 2020 o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025 ter razveljavitvi in nadomestitvi Sklepa Sveta o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025, sprejetega 18. septembra 2020 (UL L 322, 5.10.2020, str. 1).
(3)

Ob upoštevanju medsektorskega pristopa k pomoči, zagotovljene v okviru mehanizma Unije, bi bilo treba medalje mehanizma Unije podeliti državljanom Unije in tretjih držav, vključno z osebjem civilne zaščite, osebjem za obvladovanje nesreč, vojaškim osebjem držav članic in osebjem drugih ustreznih organov ali teles za prispevke k mehanizmu Unije. Medalje mehanizma Unije se lahko podelijo fizičnim osebam ali modulom, vključno z intervencijskimi ekipami, ekipami za tehnično pomoč in podporo ter drugimi odzivnimi zmogljivostmi, registriranimi v skupnem komunikacijskem in informacijskem sistemu za primer nesreč (CECIS).
(2)

Odbor za pomorsko varnost Mednarodne pomorske organizacije naj bi na 105. zasedanju od 20. do 29. aprila 2022 sprejel spremembe resolucij o standardih delovanja opreme, ki odražajo posodobitev univerzalnega pomorskega sistema za varnost in stisko na morju. To so resolucije A.699(17), A.700(17), MSC.148(77), A.530(13), A.802(19), A.803(19), A.804(19), A.806(19), A.807(19), MSC.149(77), MSC.80(70) in A.811(19).
(11)

Ker so izpolnjeni pogoji in je izveden postopek za začetek izvrševanja takšnih izvedbenih pooblastil, bi bilo treba o začetku avtomatizirane izmenjave daktiloskopskih podatkov v Italiji sprejeti izvedbeni sklep, ki bo tej državi članici omogočil nadaljnje prejemanje in pošiljanje osebnih podatkov na podlagi člena 9 Sklepa 2008/615/PNZ.
(2)

Slovenija je 23. junija 2021 Komisiji v odobritev predložila spremembe obstoječega nacionalnega načrta, ki so bile odobrene z Izvedbenim sklepom Komisije 2013/82/EU (2). Navedene spremembe so v skladu s pogoji iz člena 109 Uredbe (ES) št. 1224/2009 ter členov 143 do 145 Izvedbene uredbe Komisije (EU) št. 404/2011 (3). Zato bi jih bilo treba odobriti.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju, in ki so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju in testu v zvezi s COVID-19, ki jih Malezija izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju in testu v zvezi s COVID-19, ki jih Malezija pod pogoji iz navedene uredbe izda državljanom tretjih držav, ki se zakonito nahajajo ali prebivajo na ozemlju držav članic.
(17)

Izdelek, ki je predmet tega pregleda, so šarenke (Oncorhynchus mykiss) — žive mase 1,2 kg ali manj posamezno ali — sveže, ohlajene, zamrznjene in/ali dimljene: — v obliki cele ribe (z glavo), s škrgami ali brez njih, z drobovjem ali brez njega, mase 1,2 kg ali manj posamezno, ali — brez glave, s škrgami ali brez njih, z drobovjem ali brez njega, mase 1 kg ali manj posamezno, ali — v obliki filetov mase 400 g ali manj posamezno, s poreklom iz Republike Turčije, ki se trenutno uvrščajo pod oznake KN ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 in ex 0305 43 00 (oznake TARIC 0301919011, 0302118011, 0303149011, 0304429010, 0304829010 in 0305430011) (v nadaljnjem besedilu: izdelek, ki se pregleduje).
—

sprejetje sporočila o prilagoditvi večletnega finančnega okvira in sprejetje zadevne spremembe proračuna št. 1 k splošnemu proračunu za leto 2022 sta nujna pogoja za izvajanje vseh programov, ki v letu 2021 niso bili sprejeti, v letu 2022, in sicer s prvim obrokom proračunskih obveznosti in plačilom predhodnega financiranja v okviru teh programov. To reprogramiranje zadeva vseh 27 držav članic. Svet mora nemudoma sprejeti stališče o predlogu spremembe proračuna št. 1 k splošnemu proračunu za leto 2022, da bi se izognili nadaljnjim zamudam pri izvajanju programov. Zato je upravičeno določiti izjemo od roka osmih tednov iz člena 4 Protokola št. 1 o vlogi nacionalnih parlamentov v Evropski uniji, ki je priložen Pogodbi o EU, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo –
(2)

Pobuda je imela tri cilje, in sicer sprejetje (1) priporočila Sveta za zaščito modela nogometa v Evropi, ki temelji na vrednotah, solidarnosti, trajnostnosti in odprtih tekmovanjih, z določitvijo okvira in smernic EU za ukrepanje držav članic za zaščito modela nogometa v Evropi, (2) smernic Komisije o uporabi pravil EU o konkurenci v športu in (3) sporočila Komisije za oblikovanje najtrdnejšega možnega modela evropskega športa za prihodnost, vključno z upoštevanjem tega, kar evropski navijači in navijačice ter državljani in državljanke pričakujejo od športa v Evropi.
(1)

V skladu z Uredbo (EU) št. 305/2011 morajo proizvajalci uporabiti metode in merila iz harmoniziranih standardov, sklici na katere so bili objavljeni v Uradnem listu Evropske unije, in sicer za ocenjevanje lastnosti gradbenih proizvodov, zajetih v navedenih standardih v zvezi z njihovimi bistvenimi značilnostmi.
(5)

ECB je 30. septembra 2022 prejela zahtevo centralne banke Nationale Bank van België/Banque Nationale de Belgique v imenu Belgije za povečanje obsega eurokovancev, ki jih lahko Belgija izda v letu 2022, za dodatnih 5 milijonov EUR s 33 milijonov EUR na 38 milijonov EUR. Razlog za to povečanje so spremembe v nacionalnem gotovinskem ciklu, zaradi katerih se je povečala neto izdaja eurokovancev. K temu povečanju sta prispevala zelo majhno število eurokovancev, vrnjenih centralni banki Nationale Bank van België/Banque Nationale de Belgique, in neuresničitev zmanjšanja povpraševanja po kovancih, ki so ga predvidevali belgijski organi.
(a)

akreditirani izdelovalec in njegovi obvladujoči subjekti niso bili pravnomočno obsojeni za nobeno od naslednjih dejanj, ki so bila v primeru akreditacije pred 16. novembrom 2022 storjena po 15. novembru 2017, sicer pa največ pet let pred datumom vložitve prošnje za podelitev akreditacije v skladu s členom 5 tega sklepa: (i) sodelovanje v hudodelski združbi, kar vključuje vrste ravnanj iz člena 2 Okvirnega sklepa 2008/841/PNZ; (ii) aktivna in pasivna korupcija, kakor je opredeljena v členu 3 Konvencije o boju proti korupciji uradnikov Evropskih skupnosti ali uradnikov držav članic Evropske unije (*2) in členu 2(1) Okvirnega sklepa Sveta 2003/568/PNZ (*3) o boju proti korupciji v zasebnem sektorju; (iii) goljufija v smislu člena 1 Konvencije o zaščiti finančnih interesov Evropskih skupnosti (*4); (iv) teroristična kazniva dejanja, kar vključuje vsa kazniva dejanja iz členov 3 do 12 Direktive (EU) 2017/541 Evropskega parlamenta in Sveta (*5); (v) pranje denarja, kakor je opredeljeno v členu 1(3) in (4) Direktive (EU) 2015/849 Evropskega parlamenta in Sveta (*6); (vi) trgovina z ljudmi, kar vključuje vsa naklepna dejanja iz člena 2 Direktive 2011/36/EU Evropskega parlamenta in Sveta (*7), ter s tem povezano spodbujanje, pomoč, napeljevanje in poskus, kakor je določeno v členu 3 navedene direktive; (vii) katera koli druga nezakonita dejavnost, ki škoduje finančnim interesom Unije, ECB ali NCB;
v členu 2 se odstavek 4 nadomesti z naslednjim:

„4. Odhodki, povezani z izvajanjem ukrepa pomoči, so upravičeni od 1. januarja 2022 in do datuma, ki ga določi Svet. Najvišji upravičeni odhodki, nastali pred 11. marcem 2022, znašajo 450 000 000 EUR. Znesek v višini 980 000 000 EUR je upravičen od 21. julija 2022. Odhodki, povezani z vzdrževanjem in popravili, so upravičeni od 17. oktobra 2022.“.
(2)

Po navedbah švedskih organov je namen uporabe znižane davčne stopnje ublažiti socialne in gospodarske učinke visokih maloprodajnih cen motornega bencina, neoznačenega plinskega olja in enakovrednega goriva, ki se uporabljajo kot pogonska goriva, ki so posledica izrednih geopolitičnih razmer ter neposredno vplivajo na gospodinjstva in podjetja. Ker je Švedska redko poseljena država in je zato močno odvisna od avtomobilov, so po njihovih ocenah znižane stopnje trošarin namenjene zadovoljevanju vsakodnevnih potreb, povezanih s porabo pogonskih goriv, in sicer s prispevanjem k zmanjšanju vpliva zvišanja maloprodajnih cen.
(2)

Da bi v izjemnih okoliščinah zaradi pandemije COVID-19 zagotovili kontinuiteto odločanja v Svetu, kadar njegove redne seje niso bile mogoče, je Svet s Sklepom (EU) 2020/430 (2) sprejel odstopanje od prvega pododstavka člena 12(1) Poslovnika Sveta v zvezi z odločitvami o uporabi rednega pisnega postopka, kadar take odločitve sprejme Coreper; to odstopanje je začasno in ga je mogoče podaljšati. V obdobju uporabe Sklepa (EU) 2020/430 bi moral Coreper odločitev o uporabi rednega pisnega postopka sprejeti v skladu s pravilom glasovanja, ki se uporablja za sprejetje zadevnega akta Sveta. Svet je zaradi nadaljevanja izrednih okoliščin, ki jih je povzročila pandemija COVID-19, to odstopanje dvanajstkrat podaljšal. Zadnje podaljšanje, sprejeto s Sklepom Sveta (EU) 2022/321 (3), je poteklo 30. junija 2022.
(2)

V členu 8(3) Sklepa (SZVP) 2020/472 je določeno, da se ne glede na to obdobje odobritev operacije ponovno potrdi vsake štiri mesece in da Politični in varnostni odbor operacijo podaljša, razen če ima uporaba pomorskih zmogljivosti operacije spodbujevalni učinek na migracije na podlagi utemeljenih dokazov, zbranih glede na merila, določena v načrtu delovanja.
(2)

pod naslovom „I. Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado“ naslednji vnosi nadomestijo ustrezne vnose na seznamu pod podnaslovom „B. Subjekti“: Ime Podatki za ugotavljanje istovetnosti Razlogi Datum uvrstitve na seznam „20. Iran Electronic Industries (vključno z vsemi podružnicami) in hčerinske družbe: P. O. Box 18575-365, Teheran, Iran Hčerinska družba v popolni lasti MODAFL (in zato sestrska organizacija organizacij AIO, AvIO in DIO). Njena vloga je proizvodnja elektronskih sestavnih delov za iranske sisteme orožja. 23.6.2008 (b) Iran Communications Industries (ICI) (tudi Sanaye Mokhaberat Iran; Iran Communication Industries; Iran Communications Industries Group; Iran Communications Industries Co.) PO Box 19295-4731, Pasdaran Avenue, Teheran, Iran; drugi naslov: PO Box 19575-131, 34 Apadana Avenue, Teheran, Iran; drugi naslov: Shahid Langary Street, Nobonyad Square Ave, Pasdaran, Teheran. Iran Communications Industries, hčerinska družba družbe Iran Electronics Industries (na seznamu EU), proizvaja različne artikle, med drugim komunikacijske sisteme, avionične, optične in elektro-optične naprave, mikroelektroniko, informacijsko tehnologijo, naprave za testiranja in meritve, zaščito za telekomunikacijske naprave in elektronsko orožje, ter proizvaja in obnavlja radarske cevi in metalce raket. Družba ICI je prek hčerinske družbe Hoda Trading, ki ima sedež v Hongkongu, naročala občutljiv material. 26.7.2010 52. Raad Iran (tudi Raad Automation Company; Middle East Raad Automation; RAAD Automation Co.; Raad Iran Automation Co.; RAADIRAN, Middle East RAAD Automation Co.; Automasion RAAD Khavar Mianeh; Automation Raad Khavar Mianeh Nabbet Co) Unit 1, No 35, Bouali Sina Sharghi, Chehel Sotoun Street, Fatemi Square, Teheran Podjetje, ki je sodeluje pri nabavi inverterjev za prepovedani iranski program bogatenja urana. Ustanovljeno je bilo za proizvodnjo in zasnovo krmilnih sistemov, ukvarja pa se tudi s prodajo in instalacijo inverterjev in programljivih logičnih krmilnikov. 23.5.2011“
(4)

Francija, Nizozemska, Avstrija in Slovenija so v svojem drugem zahtevku za pomoč Unije za obdobje od 1. avgusta 2022 do 31. julija 2023 izrazile, da ne želijo uporabiti celotnega zneska dokončne dodelitve pomoči Unije za šolsko sadje in zelenjavo in/ali za šolsko mleko iz Priloge I k Izvedbenemu sklepu (EU) 2022/493. Bolgarija, Češka, Nemčija, Estonija, Grčija, Latvija, Litva, Madžarska, Poljska, Romunija in Slovaška so izrazile, da želijo uporabiti več pomoči od dokončne dodelitve pomoči Unije za šolsko sadje in zelenjavo in/ali za šolsko mleko iz Priloge I k Izvedbenemu sklepu (EU) 2022/493. Belgija, Bolgarija, Danska, Irska, Grčija, Španija, Hrvaška, Italija, Ciper, Luksemburg, Malta, Nizozemska, Avstrija, Portugalska, Slovenija, Finska in Švedska niso vložili drugega zahtevka za pomoč Unije za šolsko sadje in zelenjavo in/ali za šolsko mleko, zato se šteje, da so te države potrdile svoje dokončne dodelitve iz Priloge I k Izvedbenemu sklepu (EU) 2022/493.
(10)

V skladu s členom 25(6), točka (b), Uredbe (EU) št. 648/2012 mora pravna in nadzorna ureditev v zvezi s CNS, ki jim je bilo izdano dovoljenje v tretji državi, zagotavljati tudi, da so te CNS predmet stalnega učinkovitega nadzora in izvrševanja. Prilagojeni pravni okvir za CNS in klirinške družbe v Južni Afriki bonitetnemu organu in organu za nadzor finančnega sektorja zagotavlja celovit sklop pooblastil za nadzor, spremljanje in preiskovanje klirinških družb in centralnih nasprotnih strank, ki imajo dovoljenje za poslovanje v Južni Afriki. Bonitetni organ in organ za nadzor finančnega sektorja vsako leto ocenita, ali klirinške družbe z licenco in centralne nasprotne stranke z licenco spoštujejo zakon o finančnih trgih ter svoja notranja pravila in postopke. Pooblaščena sta, da odvzameta ali začasno odvzameta dovoljenje neodvisni klirinški družbi z licenco ali centralni nasprotni stranki z licenco, če ta ne ravna v skladu z zakonom o finančnih trgih ali uredbami na podlagi zakona o finančnih trgih iz leta 2018 ali sekundarne zakonodaje, kot so zahteve iz standardov o poslovnem ravnanju. Bonitetni organ in organ za nadzor finančnega sektorja sta pooblaščena tudi, da od klirinških družb z licenco in centralnih nasprotnih strank z licenco zahtevata informacije ali dokumente ter izvajata inšpekcijske preglede na kraju samem. Nadzorni organi izvajajo tudi letni nadzorni program za CNS, ki vključuje preglede, analize in ocene tveganja. Bonitetni organ spremlja in ocenjuje kapitalsko ustreznost in prakse upravljanja kapitala CNS.